Регистр

Регистр (латынча registrum – тизме, тизмек) – музыкада 1) ырчы үнүнүн же музыкалык аспаптын белгилүү бийиктиктеги добуш диапазонунун бөлүгү. Регистр бийик, орто, пас болуп бөлүнөт. Эркектин үнүндө фальцет регистри деген добуш да бар; 2) бирдей тембрдеги түтүктөр (органда), кылдар (клавесинде), тилчелер (аккордеондо жана фисгармонияда) тобу; 3) укуктук мааниге ээ тизме, тизмек, эсепке алуу документи; 4) цифралык техникада – n-разряддуу экилик маалыматты (берилме) жана аларды өзгөртүп түзүүгө арналган удаалаш же жарыш болгон логикалык түзүлүш; 5) процессордо – адрес жана эсептөөнүн жыйынтыктарын же процессордун өзү иштеши үчүн керектүү маалыматты (берилмени) сактоочу жогорку ылдамдыктагы эс. 
Категория: Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9